Na temelju članka 101.Zakona o cestama („Narodne Novine“ broj 84/11, 22/13, 54/13, 148/13, 92/14 i 110/19), članka 35.Zakona o lokalnoj i područnoj (regionalnoj) samoupravi („Narodne Novine“33/01,60/01,129/05,109/07,125/08,36/09,150/11,144/12,19/13 i 121/16), članka 30. Statuta Općine Brestovac („Službeni glasnik Općine Brestovac“ broj 3/2021) i Odluke o nerazvrstanim cestama na području Općine Brestovac („Službeni glasnik Općine Brestovac“ br. 9/2013) Općinsko vijeće Općine Brestovac na sjednici održanoj 2022. godine, donosi

O D L U K U

o proglašenju statusa nerazvrstane ceste-javnog dobra u općoj uporabi

u k.o. Vranić

Članak 1.

Ovom odlukom utvrđuje se status nerazvrstane ceste - javnog dobra u općoj uporabi u

neotuđivom vlasništvu Općine Brestovac, u k.o.Vranić oznake NC VR01.

Predmetnu dionicu nerazvrstane ceste od javne ceste DC38 do naselja Vranić čine dijelovi k.č.br. 1101, 440/2, 437/2, 1083/1, 1083/2, 495/28, 1081 i cijele k.č.br. 98/3, 93/4, 92/2, 91/2, 90/2, 88/3 i 88/4 k.o. Vranić, a koje u naravi predstavljaju put.

Članak 2.

Temeljem ove Odluke provest će se postupak upisa nerazvrstane ceste u zemljišnu knjigu sukladno odredbama članka 131.do 133.Zakona o cestama („Narodne Novine 84/11,22/13, 54/13,148/13,92/14 i 110/19), kao i njeno evidentiranje pri nadležnom katastru.

Članak 3.

Sukladno navedenim odredbama Zakona o cestama i s obzirom na činjenicu da se cesta iz članka 1. ove Odluke , na dan stupanja na snagu Zakona o cestama koristila kao put-nerazvrstana cesta za promet vozila po bilo kojoj osnovi i koja je bila pristupačna većem broju korisnika , a službeno nije bila razvrstana kao nerazvrstana cesta-javno dobro, niti upisana u zemljišnim knjigama ili katastarskim evidencijama kao takva, utvrđuje se potreba upisivanja stvarnog stanja navedene nerazvrstane ceste na temelju od odgovarajućeg geodetskog elaborata u katastru nekretnina i zemljišnim knjigama kao nerazvrstane ceste javnog dobra u općoj uporabi i kao neotuđivo vlasništvo Općine Brestovac,Brestovac,Požeška 76 (OIB:53610608235), neovisno o postojanju upisa prava vlasništva trećih osoba.

Članak 4.

Odluka stupa na snagu danom donošenja i biti će objavljena u „Službenom glasniku Općine Brestovac“.

OPĆINSKO VIJEĆE OPĆINE BRESTOVAC

KLASA:

URBROJ:2177/02-01-22-1 Predsjednik

Brestovac, 2022. godine. Tomo Vrhovac